बिजली कर्मियों ने काम ठप रख कर किया प्रदर्शन
लाडवा |लाडवा बिजली विभाग कार्यालय के बाहर कर्मचारियों ने मंगलवार को कामकाज ठप कर धरना दिया। हरियाणा ज्वाइंट एक्शन कमेटी के बैनर तले बिजली विभाग के कर्मचारियों ने दो घंटे तक कामकाज बंद रखकर कृष्ण कुमार जेई की बदली करवाने की मांग की। सब यूनिट प्रधान दौलत राम की अध्यक्षता में कर्मचारियों ने अधिकारियों के खिलाफ नारेबाजी की। इस अवसर पर रामकुमार, विकास सैनी, अशोक कुमार, महिंद्र कुमार, समय सिंह, मेमचंद, जय नारायण, रामनाथ, हरिप्रसाद, कर्म सिंह और रमेश चंद मौजूद थे।
hin_Deva hin_Deva